Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 355

2. A munkaterület rövid, jellemzõ leírása A médiatechnológus asszisztens elsõsorban szöveg-, hang-, kép-, mozgókép-, animáció-fájlokat tartalmazó, interaktív mûködtetésû számítógépes szoftvert állít elõ önállóan vagy munkacsoportban. Ismeri az elektronikus és hagyományos médiatervezési, szerkesztési, elõállítási módszereket, annak eszközeit. Képes együttmûködni az interaktív médiumok fejlesztése területén szakterületének más szakértõivel, képes munkacsoportban részt venni, munkacsoportot vezetni multimédia alkalmazás létrehozása céljából. Tevékenységi körébe tartozik a multimédia-fejlesztés és weblap-készítés részfeladatainak önálló elvégzése és a fenti munkafolyamatok irányítása, vezetése, szervezése. Munkavégzése során részt vesz: — a szakterületéhez tartozó eszközök és anyagok, számítógép hardverek és szoftverek kiválasztásában és beszerzésében, a mûszaki és gazdasági szempontok elemzése alapján, — az eszközök telepítési feltételeinek meghatározásában, a telepítés lefolytatásában, — az eszközök, számítógép hardverek és szoftverek üzemszerû mûködtetésében, — a multimédia tervezési, kivitelezési és ellenõrzési munkáiban és azok irányításában. Alkalmazza: — szakmai és gazdasági ismereteit a gyakorlatban, — a számítástechnikai eszközök lehetõségeit, — kommunikációs ismereteit a projekt munkában való részvételben. Figyelemmel kíséri: — a multimédiával kapcsolatos eszközrendszer jövõbeli fejlõdését, — a számítástechnikai hardver és szoftver fejlõdését, — a multimédia alkalmazási területeinek változását. Gondoskodik: — a rábízott eszközök hatékony mûködtetésérõl, — a hatékony mûködtetés feltételeirõl, — az alkalmazott szoftverek jogtisztaságáról, — az eszközök és anyagok rendelkezésre állásáról. Együttmûködik: — az oktatási és kutatási intézményekkel a korszerû szakmai ismeretek és megoldások alkalmazása érdekében, — a multimédia készítés technológiai folyamatának más munkatársaival (médiaszakember, forgatókönyvíró, látványtervezõ), partnerekkel. Magasabb szakmai felkészültséget igénylõ fizikai jellegû munkát végez: — számítógépek, nagy értékû multimédia képforrások, prezentációs eszközök szakszerû mozgatása.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes